Rodolfo Graziani

Rodolfo Graziani, Marquis Pertama Neghelli (11 Ogos 1882 – 11 Januari 1955), adalah seorang pegawai kanan tentera Itali dalam Regio Esercito (Tentera Darat Diraja) Kerajaan Itali, terkenal dengan kempen ketenteraannya di Afrika sebelum dan semasa Perang Dunia II. Seorang fasis yang berdedikasi, beliau merupakan tokoh utama dalam tentera Itali semasa pemerintahan Benito Mussolini.

Graziani memainkan peranan yang penting dalam penyatuan dan pengembangan empayar penjajahan Itali semasa tahun 1920-an dan 30-an, mula-mula di Libya dan kemudian di Etiopia. Beliau menjadi terkenal dengan langkah-langkah penindasan yang membawa kepada kehilangan nyawa yang banyak di kalangan orang awam. Pada bulan Februari 1937, selepas cubaan membunuh dalam satu majlis di Addis Ababa, Graziani meluluskan tempoh pembalasan kejam yang kini dikenali sebagai Yekatit 12. Tidak lama selepas Itali menyertai Perang Dunia II beliau kembali ke Libya sebagai komander tentera di Afrika Utara Itali tetapi meletakkan jawatan selepas serangan British mengalahkan tenteranya. Susulan dari peristiwa rampasan kuasa 25 Luglio, beliau adalah satu-satunya Marsyal Itali yang kekal setia kepada Mussolini dan dinamakan Menteri Pertahanan Republik Sosial Itali, memerintah tenteranya dan kembali ke perkhidmatan aktif menentang Pihak Berikat.

Walaupun mempunyai dokumen lengkap perilaku jenayah perang, Graziani tidak pernah didakwa oleh Suruhanjaya Jenayah Perang PBB; beliau telah dimasukkan ke dalam senarai orang Itali yang layak untuk dibicarakan kerana jenayah perang, tetapi percubaan Etiopia untuk membawanya ke mahkamah telah dihalang oleh Itali dan Britain. Pada tahun 1948, mahkamah Itali menjatuhkan hukuman penjara 19 tahun kerana berkerjasama dengan pihak Nazi, tetapi beliau dibebaskan selepas dipenjarakan hanya empat bulan.

Buku
Graziani mengarang beberapa buah buku, yang paling penting ialah:
 Ho difeso la Patria (una vita per l'Italia)
 Africa settentrionale 1940–41
 Libia redenta

juga:
Verso il Fezzan.
La reconquista del Fezzan.
Cirenaica Pacificata.

Kerjaya tentera
1915-1918—Berkhidmat dalam Perang Dunia I
1921-1934—Berkhidmat di Libya
1926-1930—Timbalan Gabenor Jeneral  Cyrenaica Itali
1930-1934—Gabenor Jeneral Cyrenaica Itali
1935-1936—Gabenor Jeneral  Somalia Itali
1936-1937—Gabenor Jeneral dan Wizurai  Etiopia; dinaikkan pangkat Marsyal Itali
1940-1941—Panglima Tertinggi  Afrika Utara Itali dan Gabenor Jeneral  Libya
1943-1945—Menteri Pertahanan  Republik Sosial Itali

Dalam budaya popular

Watak beliau telah dilakonkan oleh Oliver Reed dalam filem Lion of the Desert.

Bibliografi

 Canosa, Romano. Graziani. Il maresciallo d'Italia, dalla guerra d'Etiopia alla Repubblica di Salò. Editore Mondadori; Collana: Oscar storia. EAN 9788804537625
 Del Boca, AngeloNaissance de la nation libyenne, Editions Milelli, 2008, ISBN 978-2-916590-04-2.
 Pankhurst, Richard. History of the Ethiopian Patriots (1936-1940), The Graziani Massacre and Consequences. Addis Abeba Tribune editions.
 Rocco, Giuseppe. L'organizzazione militare della RSI, sul finire della seconda guerra mondiale. Greco & Greco Editori. Milano, 1998

Lihat juga
Tentera Darat Diraja Itali
Tentera Darat Itali

Nota

Pautan luar

Category:Kelahiran 1882
Category:Kematian 1955
Category:Orang Itali
Category:Fasis
Category:Marsyal Itali
Category:Perang Dunia Kedua